
GROZĪJUMI JELGAVAS PILSĒTAS DOMES 2021. GADA 27. MAIJA LĒMUMĀ NR.7/7 “JELGAVAS VALSTSPILSĒTAS PAŠVALDĪBAS IZGLĪTĪBAS IESTĀDES “JELGAVAS PĀRLIELUPES PAMATSKOLA” NOLIKUMA APSTIPRINĀŠANA”
Atklāti balsojot: PAR – 13 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rublis, R.Šlegelmilhs, M.Štāls, V.Švāns, K.Vaivods), PRET – nav, ATTURAS – 2 (A.Rāviņš, R.Vectirāne),
Saskaņā ar Pašvaldību likuma 4. panta pirmās daļas 4. punktu, 10. panta pirmās daļas 21. punktu, Izglītības likuma 22. panta pirmo daļu un Vispārējās izglītības likuma 8. un 9. pantu,
JELGAVAS VALSTSPILSĒTAS PAŠVALDĪBAS DOME NOLEMJ:
Izdarīt Jelgavas pilsētas domes 2021. gada 27. maija lēmuma Nr.7/7 “Jelgavas valstspilsētas pašvaldības iestādes “Jelgavas Pārlielupes pamatskola” nolikuma apstiprināšana” pielikumā “Jelgavas valstspilsētas pašvaldības izglītības iestādes “Jelgavas Pārlielupes pamatskola” nolikums” šādus grozījumus:

1. aizstāt 2. punktā vārdu “izpilddirektora” ar vārdiem “izpilddirektora vietnieka”;

2. svītrot 8. punktā vārdus “valsts pirmsskolas izglītības vadlīnijās, izglītojamo audzināšanas vadlīnijās un”;

3. svītrot 11. punktā vārdus “pirmsskolas izglītības programmas un”;
4. izteikt 12. punktu šādā redakcijā:

“12.
Izglītības iestāde var pastāvīgi īstenot izglītības programmas interešu izglītībā un pedagogu profesionālās kompetences pilnveidē, kuru realizēšana tiek finansēta no valsts budžeta, dibinātāja, juridisko vai fizisko personu līdzekļiem.”;
5. svītrot 14. punktu;
6. izteikt 17. punktu šādā redakcijā:

“17.
Mācību darba organizācijas pamatforma pamatizglītības un vidējās izglītības programmā ir mācību stunda, kuras ilgumu nosaka Vispārējās izglītības likums.”;
7. svītrot 23. punktā vārdus “valsts pirmsskolas izglītības vadlīnijas un”;

8. izteikt 24. punktu šādā redakcijā:

“24.
Izglītības iestāde nodrošina izglītojamajiem iespēju saņemt pedagoģisko atbalstu un organizēti pavadīt brīvo laiku ārpus obligāto mācību stundu norises.”.

